**POROČILO O REALIZACIJI FINANČNEGA NAČRTA PRORAČUNSKEGA UPORABNIKA**

**ČETRTNA SKUPNOST JARŠE**

1. **OBRAZLOŽITEV POSAMEZNIH VRST ODHODKOV OZIROMA IZDATKOV IZ REALIZACIJE FINANČNEGA NAČRTA GLEDE NA STRUKTURO SPREJETEGA FINANČNEGA NAČRTA V PRORAČUNU MOL**

**06 LOKALNA SAMOUPRAVA**

**0602 Sofinanciranje dejavnosti občin, ožjih delov občin in zvez občin**

Program zajema sodelovanje četrtne skupnosti pri sprejemanju odločitev mestnega sveta, ki se nanašajo na četrtno skupnost, z oblikovanjem in dajanjem predlogov, pripomb in mnenj. Program zajema tudi obravnavanje in sprejemanje predlogov, mnenj in pripomb občanov, naslovljenih neposredno na organe četrtne skupnosti ter posredovanje pristojnim organom v reševanje, obveščanje občanov o aktivnostih četrtne skupnosti z objavami v medijih in preko oglasnih vitrin in spletne strani Četrtne skupnosti Jarše v okviru spletne strani MOL, sodelovanje z društvi, nevladnimi organizacijami in drugimi ustanovami z območja četrtne skupnosti ter spodbujanje njihovega delovanja z vključevanjem čim večjega števila občanov četrtne skupnosti, predvsem mladih v njihove aktivnosti. V program sodi tudi sodelovanje z mestno upravo pri pripravi, izvajanju programov in aktivnosti na območju četrtne skupnosti.

Program zajema izvajanje aktivnosti in programov s področja kulture, športa in prostočasne aktivnosti v četrtni skupnosti, ki so izrednega pomena za spodbujanje kulturne in športne dejavnosti v četrtni skupnosti. S tem je doseženo kvalitetnejše in aktivnejše preživljanje prostega časa mladih ter izboljšanje počutja vseh občanov, razvijali so se medsebojni odnosi v kulturi in športu ter življenjske kvalitete, ki so pogoj vsakega pozitivnega razvoja in napredka.

***06029001Delovanje ožjih delov občin***

Podprogram zajema sodelovanje četrtne skupnosti z organi MOL, mestno upravo in društvi ter drugimi organiziranimi in neorganiziranimi skupinami občanov pri reševanju problematike in izvajanju programov četrtne skupnosti.

***016012 Četrtna skupnost Jarše***

V letu 2015 so bila sredstva na nivoju podskupine odhodkov *402 Izdatki za blago in storitve* porabljena za pogostitev na prednovoletnem srečanju članov Sveta ČS Jarše in za povrnitev stroškov uporabe lastnega mobilnega telefona predsedniku Sveta ČS Jarše na podlagi sprejetega Odloka o financiranju četrtnih skupnosti v Mestni občini Ljubljana. Izplačane so bile tudi sejnine za udeležbo na sejah sveta predsedniku in članom Sveta ČS Jarše.

***016044 Kultura, turizem, izobraževanje, šport-ČS Jarše***

ČS Jarše je sredstva na nivoju podskupine odhodkov *402 Izdatki za blago in storitve* porabila za izvedbo kulturnih, športnih in drugih programov in s tem omogočila ter spodbujala kulturno, športno, izobraževalno in prostočasno dejavnost tako, da je sodelovala pri izvedbi različnih prireditev in srečanj na območju četrtne skupnosti.

* Za tradicionalno prireditev »Praznik Vrtca Jarše«, ki jo je izvedla v sodelovanju z Vrtec Jarše je ČS Jarše omogočila otrokom gledališko-glasbeno in plesno prireditev »To smo mi«. Z Društvom prijateljev mladine Šmartno ob Savi je četrtna skupnost izvedla prireditev za okrog 60 otrok in staršev »Palačinka žur«, ki je potekala na otroškem igrišču v Šmartnem. Četrtna skupnost je s tem nadaljevala in razvijala dober odnos z najmlajšo populacijo v četrtni skupnosti.
* Dvodnevno kulturno-športno prireditev »Dan ČS Jarše« je ČS Jarše organizirala v sodelovanju s Turističnim društvom Zelena jama in Prostovoljnima gasilskima društvoma Šmartno ob Savi in Zadobrova-Sneberje-Novo Polje, kjer je četrtna skupnost finančno poskrbela za organizacijo in izvedbo prireditve, za nagrade tekmovalnih ekip in za pogostitev nastopajočih. Program prireditve se je odvijal v okviru dneva odprtih vrat Vojašnice Edvarda Peperka v Ljubljani. S tem je četrtna skupnost vzpostavila dobro medsebojno sodelovanje z društvi, vojašnico, šolami in ustanovami s svojega območja, gasilci pa so obiskovalcem prikazali protipožarno varnost.
* V sodelovanju z Društvom Interes je ČS Jarše izvedla skupni program izobraževanja 209 učencev na etnoloških delavnicah »Vse Sveti v ČS Jarše«, ki so potekale v vseh treh osnovnih šolah na območju ČS Jarše. ČS Jarše je nabavila material in plačala organizacijo in izpeljavo izobraževalnih delavnic za izdelavo ikeban in lučk, izvedene so bile zaključne razstave izdelkov in komemoracije, saj so učenci na grobove odnesli na delavnicah izdelane aranžmaje. S tem je četrtna skupnost učencem omogočila razvijanje ročnih spretnosti, natančnosti in dobrega medsebojnega sodelovanja, poleg tega so učenci pridobili znanje o cvetju ter namenu ikeban in lučk za praznih dneva mrtvih. Učenci so jeseni v okolici šol posadili rože in se bodo ob dnevu zemlje v aprilu 2016 razveseli cvetočih rastlin.
* ČS Jarše je v sodelovanju z društvoma upokojencev v programu za starostnike starejše nad 80 let plačala pogostitev 71-im upokojencem Društva upokojencev Nove Jarše in 24-tim upokojencem Društva upokojencev Šmartno ob Savi ter tako omogočila srečanje in druženje najstarejših občanov.
* Za izvedbo športnega programa je ČS Jarše najela športno dvorano ŠD GIB, kjer je v sodelovanju z Gimnastičnim društvom Zelena jama potekal mednarodni turnir XIII. odprto prvenstvo v ženski športni gimnastiki. S tem je ČS Jarše omogočila in spodbujala športno ter prostočasno dejavnost, kjer je v dveh dneh sodelovalo 20 ekip iz 9 držav s 59-imi tekmovalkami ter 304-imi tekmovalkami iz Slovenije. ČS Jarše je v sodelovanju s Športnim društvom Šmartno ob Savi izvedla program za mlade športnike in 106-im mladim nogometašem v starosti 7-19 let kupila potrošno športno opremo ter tako spodbudila športno udejstvovanje mladih nogometašev. ČS Jarše je sodelovala tudi z Društvom Šola zdravja skupino Nove Jarše pri 3. obletnici društva, kjer je športno aktivnih 35 predvsem starejših občank in občanov in s tem omogočila še večjo prepoznavnost delovanja društva pri rednih dnevnih jutranjih telovadbah na prostem.
* V programu protipožarne varnosti sta Prostovoljna gasilska društva Šmartno ob Savi in Zadobrova-Sneberje-Novo Polje predstavila Svetu ČS Jarše analizo in problematiko intervencijskih poti v naselju Nove Jarše in Zeleni jami. S tem se je pristopilo k reševanju urejanja nedostopnosti intervencijskih poti do večstanovanjskih objektov.

**16 PROSTORSKO PLANIRANJE IN STANOVANJSKO KOMUNALNA DEJAVNOST**

**1603 Komunalna dejavnost**

Namen in cilji programa so bili spremljanje, ohranjanje, urejanje in izboljšanje stanja pešpoti in onesnaženosti zelenic, otroških igrišč 3. kategorije, parkov in javnih parkirišč v četrtni skupnosti.

***16039005Druge komunalne dejavnosti***

Podprogram zajema dejavnost četrtne skupnosti pri urejanju okolja četrtne skupnosti.

***056005 Druge dejavnosti s področja varstva okolja-ČS Jarše***

Sredstva so bila na nivoju podskupine odhodkov *402 Izdatki za blago in storitve* porabljena za izvedbo spomladanske in jesenske čistilne akcije urejanja in čiščenja zelenic, parkov, otroških igrišč in javnih parkirnih prostorov ter ureditev parkirišča za avtobuse ob Šmartinski cesti na območju četrtne skupnosti. Z aktivnostmi je ČS Jarše pripomogla k urejenosti zelenic, otroških igrišč 3. kategorije in javnih parkirnih prostorov v naseljih, zmanjšala se je onesnaženost in izboljšal se je odnos občanov do okolja in narave.

1. **OBRAZLOŽITEV ODSTOPANJ MED SPREJETIM (VELJAVNIM) IN REALIZIRANIM FINANČNIM NAČRTOM**

Do večjih odstopanj med sprejetim in realiziranim finančnim načrtom ni prišlo.

1. **OBRAZLOŽITEV PRENOSA NEPORABLJENIH NAMENSKIH SREDSTEV SKLADNO S 44. ČLENOM ZJF**

V letu 2015 ni bilo prenosa neporabljenih namenskih sredstev.

1. **OBRAZLOŽITVE PLAČIL NEPORAVNANIH OBVEZNOSTI IZ PRETEKLIH LET V SKLADU S 46. ČLENOM ZJF**

V letu 2015 ni bilo neporavnanih obveznosti iz preteklih let.

1. **OBRAZLOŽITEV VKLJUČITVE MOREBITNIH NOVIH OBVEZNOSTI V FINANČNI NAČRT NEPOSREDNEGA UPORABNIKA SKLADNO Z 41. ČLENOM ZJF**

Skladno z 41. členom Zakona o javnih financah v letu 2015 v finančni načrt ni bilo vključenih novih obveznosti.

1. **OBRAZLOŽITVE VIŠIN IZDANIH IN UNOVČENIH POROŠTEV TER IZTERJANIH REGRESNIH ZAHTEVKOV IZ NASLOVA POROŠTEV**

V letu 2015 izdanih in unovčenih poroštev ter izterjav regresnih zahtevkov iz naslova poroštev ni bilo.